CELEX: 32018D0257
Language: lv
Date: 2018-02-19 00:00:00
Title: Komisijas Īstenošanas lēmums (ES) 2018/257 (2018. gada 19. februāris), ar ko atbilstīgi Eiropas Parlamenta un Padomes Regulai (EK) Nr. 1338/2008 konkrētām dalībvalstīm piešķir atkāpes attiecībā uz tādas statistikas nosūtīšanu, kas balstās uz Eiropas veselības aptauju apsekojumu (EHIS) (izziņots ar dokumenta numuru C(2018) 832) (Dokuments attiecas uz EEZ. )

21.2.2018   
            
            
               LV
            
            
               Eiropas Savienības Oficiālais Vēstnesis
            
            
               L 48/41
            
         KOMISIJAS ĪSTENOŠANAS LĒMUMS (ES) 2018/257
   (2018. gada 19. februāris),
   ar ko atbilstīgi Eiropas Parlamenta un Padomes Regulai (EK) Nr. 1338/2008 konkrētām dalībvalstīm piešķir atkāpes attiecībā uz tādas statistikas nosūtīšanu, kas balstās uz Eiropas veselības aptauju apsekojumu (EHIS)
   
      
         (izziņots ar dokumenta numuru C(2018) 832)
      
   
   (Autentisks ir tikai teksts angļu, franču, maltiešu, nīderlandiešu, rumāņu, somu, vācu un zviedru valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1338/2008 attiecībā uz Kopienas statistiku par sabiedrības veselību un veselības aizsardzību un drošību darbā (1) un jo īpaši tās 9. panta 2. punktu,
   ņemot vērā Beļģijas Karalistes, Vācijas Federatīvās Republikas, Maltas Republikas, Nīderlandes Karalistes, Austrijas Republikas, Rumānijas, Somijas Republikas un Lielbritānijas un Ziemeļīrijas Apvienotās Karalistes pieprasījumu,
   tā kā:
   
               (1)
            
            
               Saskaņā ar Regulas (EK) Nr. 1338/2008 9. panta 2. punktu Komisija dalībvalstīm var piešķirt atkāpes un pārejas posmus, ko pamato ar objektīviem iemesliem.
            
         
               (2)
            
            
               Komisijai sniegtā informācija liecina, ka dalībvalstu pieprasījumi piešķirt atkāpes ir saistīti ar būtiskiem pielāgojumiem, kas vajadzīgi, lai valstu administratīvās un statistikas sistēmas pilnībā atbilstu Regulai (EK) Nr. 1338/2008.
            
         
               (3)
            
            
               Šādas atkāpes, pamatojoties uz attiecīgo valstu pieprasījumiem, būtu jāpiešķir Beļģijas Karalistei, Vācijas Federatīvajai Republikai, Maltas Republikai, Nīderlandes Karalistei, Austrijas Republikai, Rumānijai, Somijas Republikai un Lielbritānijas un Ziemeļīrijas Apvienotajai Karalistei.
            
         
               (4)
            
            
               Šajā lēmumā paredzētie pasākumi ir saskaņā ar Eiropas Statistikas sistēmas komitejas atzinumu,
            
         IR PIEŅĒMUSI ŠO LĒMUMU.
   1. pants
   Pielikumā norādītajām dalībvalstīm piešķir pielikumā noteiktās atkāpes.
   2. pants
   Šis lēmums ir adresēts Beļģijas Karalistei, Vācijas Federatīvajai Republikai, Maltas Republikai, Nīderlandes Karalistei, Austrijas Republikai, Rumānijai, Somijas Republikai un Lielbritānijas un Ziemeļīrijas Apvienotajai Karalistei.
   
      Briselē, 2018. gada 19. februārī
      
         
            Komisijas vārdā –
         
         
            Komisijas locekle
         
         Marianne THYSSEN
      
   
   
      (1)  OV L 354, 31.12.2008., 70. lpp.
   
   
      PIELIKUMS
      
         Atkāpes no Komisijas īstenotās Regulas (EK) Nr. 1338/2008 attiecībā uz statistiku, kas balstās uz Eiropas veselības aptauju apsekojumu (EHIS)
      
      Attiecībā uz 2019. gada EHIS datu vākšanu piešķir šādas atkāpes:
      
                   
               
               
                  Beļģijai, Nīderlandei un Somijai nav pienākuma iesniegt tabulā norādītos mainīgos lielumus.
                  
                              Beļģija
                           
                           
                              
                                          —
                                       
                                       
                                          UN2A, UN2B, UN2C, UN2D par neapmierinātām vajadzībām
                                       
                                    
                        
                              Somija
                           
                           
                              
                                          —
                                       
                                       
                                          PL2 un PL8 par funkcionēšanas ierobežojumiem
                                       
                                    
                                          —
                                       
                                       
                                          PE6 par fizisko aktivitāti
                                       
                                    
                                          —
                                       
                                       
                                          AL1 līdz AL6 par alkohola patēriņu
                                       
                                    
                        
                              Nīderlande
                           
                           
                              
                                          —
                                       
                                       
                                          CD1P un CD2 par slimībām un hroniskām veselības stāvokļa problēmām
                                       
                                    
                                          —
                                       
                                       
                                          PL8 un PL9 par funkcionēšanas ierobežojumiem
                                       
                                    
                                          —
                                       
                                       
                                          PE9 par fizisko aktivitāti
                                       
                                    
                                          —
                                       
                                       
                                          DH5 un DH6 par uztura paradumiem
                                       
                                    
                                          —
                                       
                                       
                                          SK3, SK4 un SK6 par smēķēšanu
                                       
                                    
                        
            
                   
               
               
                  Beļģijai, Vācijai, Maltai un Austrijai piešķir atkāpes attiecībā uz datu vākšanas periodu. Datu vākšanas periods Beļģijai ir 2018. gads, Austrijai un Vācijai – 2018.–2020. gads un Maltai – 2019.–2020. gads.
               
            
                   
               
               
                  Rumānijai piešķir atkāpi attiecībā uz mikrodatu sniegšanu. Rumānija iepriekš pārbaudītus mikrodatus nosūta 12 mēnešu laikā pēc valsts datu vākšanas perioda beigām.
               
            
                   
               
               
                  Apvienotajai Karalistei piešķir atkāpi attiecībā uz atskaites iedzīvotājiem. Atskaites iedzīvotāji Apvienotajā Karalistē ir personas vecumā no 16 gadiem, kas datu vākšanas laikā dzīvo privātās mājsaimniecībās un ir valsts rezidenti.